MAJANDUS- JA ARENDUSOSAKONNA JUHATAJA AMETIJUHEND

1. ÜLDOSA

|  |  |
| --- | --- |
| 1.1 Ametinimetus  | 1.2 Struktuuriüksus |
| Osakonna juhataja | Majandus- ja arendusosakond |

2. ASEND STRUKTUURIS

|  |  |
| --- | --- |
| 2.1 Kellele allub |  2.2 Asendajad |
| Vallavanem | Määrab vallavanem käskkirjaga |
| 2.3 Keda asendab  | 2.4 Otsesed alluvad |
| Määrab vallavanem käskkirjaga | Ehitusspetsialist, arendusspetsialist, majandusspetsialist, haldusspetsialist, keskkonnaspetsialist |

3. AMETIKOHA PÕHIEESMÄRK

|  |
| --- |
| Osakonna juhtimine, valla planeeringud ja maakasutus. |

4. TEENISTUSKOHA ÜLESANDED

|  |
| --- |
| 4.1 Valla planeeringute koostamise korraldamine;4.2 kaunima kodu konkursi korraldamine;4.3 korraldab miljööväärtuslike alade toetusfondi;4.4 teeb menetlusi omandireformi lõpule viimiseks;4.5 teeb maakorraldustoiminguid;4.6 koostab koostöös kantseleiga vallavalitsuse seisukohti kohtule ja vaietele;4.7 koostab oma tööga seotud eelnõusid vallavalitsuse ja vallavolikogu istungitele;4.8 osaleb oma tööalaste teadmiste ja oskuste arendamiseks koolitustel;4.9 täidab ilma erikorralduseta ülesandeid, mis tulenevad töö iseloomust või töö üldisest käigust;4.10 täidab vallavanema korraldusel ühekordseid ülesandeid. |

5. VASTUTUS

|  |
| --- |
| 5.1 vastutab tööülesannete õigeaegse, õiguspärase, kvaliteetse, täpse, kohusetundliku ja omakasupüüdmatu täitmise eest;5.2 kõrvaliste isikute juurdepääsu tõkestamine tööarvutitele ja andmebaasidele;5.3 kohustub hoidma salajas nii teenistussuhte ajal kui ka pärast teenistusest vabastamist talle teenistuse tõttu teatavaks saanud teiste inimeste perekonna- ja eraellu puutuvaid andmeid ning muud asutusesiseseks kasutamiseks tunnistatud teavet;5.4 kohustub hoidma teenistusülesannete täitmisel talle teatavaks saanud informatsiooni ning hoiduma hinnangutest, mis võib kahjustada vallavalitsuse, selle struktuuriüksuse või kolmanda isiku huve;5.5 vastutab materiaalselt tema kasutusse antud vahendite säilimise ja korrasoleku ning nende sihipärase kasutamise eest;5.6 tema töövaldkonda reguleerivatest õigusaktidest, haldusmenetluse-, korruptsioonivastase- ja isikuandmete kaitse seadusest ning tööseadusandlusest tulenevate nõuete täitmise eest;5.7 sisekorraeeskirjadest, asjaajamiskorrast, töö- ja tuleohutuse eeskirjadest, heast tavast ning muudest teenistuses kehtestatud kordadest kinnipidamise eest;5.8 oma pädevuse piires väljastatud informatsiooni ja esitatud seisukohtade õigsuse ja adekvaatsuse eest;5.9 seadusest või valla õigus- ja haldusaktidest tulenevate ülesannete mittenõuetekohase täitmise või täitmata jätmise eest oma töövaldkonnas;5.10 aitab kaasa Setomaa Vallavalitsuse hea maine kujundamisele ning selle hoidmisele. |

6. ÕIGUSED

|  |
| --- |
| 6.1 saada vallavalitsuse struktuurüksustelt oma tööks vajalikku informatsiooni;6.2 teha koostööd vallavalitsuse teenistujatega kõigis tööülesandeid puudutavates küsimustes;6.3 saada teenistuskohustuste täitmiseks vajalikku ametialast täienduskoolitust vastavalt võimalustele;6.4 saada tööülesannete täitmiseks vajalikke töövahendeid, arvuti- ja kontoritehnikat ning tehnilist abi nende kasutamiseks;6.5 osaleda üritustel, koolitustel, teabepäevadel, mis võimaldavad saada informatsiooni ja luua vajalikke kontakte ning saada täiendkoolitust, mis on vajalik antud töökohal töötamiseks. |

7. KVALIFIKATSIOONINÕUDED

|  |
| --- |
| 7.1 kõrgharidus või vähemalt 2-aastane töökogemus riigi või kohaliku omavalitsuse ametiasutuses või ametikoha töövaldkonnas.7.2 eesti keele oskus kõrgtasemel ja ühe võõrkeele oskus kesktasemel ametialase sõnavara valdamisega;7.3 Eesti Vabariigi põhiseaduse, kodanike põhiõiguste ja -vabaduste ning avaliku halduse organisatsiooni tundmine;7.4 kohaliku omavalitsuse korraldust ja avalikku teenistust reguleerivate õigusaktide ning oma töövaldkonda reguleerivate õigustloovate aktide tundmine ning oskus neid teenistusülesannete täitmisel nõuetekohaselt rakendada;7.5 teenistusülesannete täitmiseks vajalik arvuti kasutamise oskus, sealhulgas ametikohal vajalike teksti- ja tabeltöötlusprogrammide, interneti, vajalike andmekogude, registrite ja dokumendihaldussüsteemide kasutamise oskus;7.6 isikuomadustest on nõutavad kohusetunne, otsustus- ja vastutusvõime, sealhulgas suutlikkus võtta iseseisvalt oma pädevuse piires vastu otsuseid, võime neid põhjendada arusaadavalt ja ühetaoliselt ja vastutada nende eest; algatusvõime ja loovus, sealhulgas võime osaleda uute lahenduste väljatöötamisel ja rakendamisel ning võime töötada iseseisvalt; hea suhtlemis- ja koostööoskus, tasakaalukus, pingetaluvus, otsustus ja vastutusvõime, eetilisus, tolerantsus ja sõbralikkus. |

8. AMETIJUHENDI MUUTMINE

|  |
| --- |
| Ametijuhendi kaasajastamise ja muutuvate vajadustega kooskõlla viimise eesmärgil vaadatakse ametijuhend vahetu ülemuse ja ametniku poolt läbi vähemalt üks kord aastas toimuva igaaastase arenguvestluse ajal ning vajadusel muudetakse. Ametijuhendit võib muuta ka juhul, kui muudatuste aluseks on kehtivad õigusaktid või vajadus ümber korraldada tööd struktuuriüksuses. |